Tunisiya
Tunisiya (Larabci:تونت، Abzinanci ⵜⵓⵏⴻⵙ; Faransanci: Tunisie). Jamhuriyar Tunisiya (Turanci Republic of Tunisia (Larabci : الجمهورية التونسية‎ al-Jumhūrīya at-Tūnisīya) kasa ce mai cin yancin gashin kanta a yankin arewacin Afrika, mai fadin kasa sukwaya mita 165,000 (sukwaya mil 64,000).Tayi iyaka da kasar Libya daga kudu maso gabas, sai Aljeriya daga yamma da kudu maso gabas, sai kuma da kogin miditaraniya daga Arewa da kuma gabas. Adadin kidayar mutanen Tunisiya a kidayar shekara ta 2016 yakai miliyan 11.93. Sunan kasar Tunisiya ya samo asali ne daga sunan babban birnin kasar wato birnin Tunis.

Tarihi

Daga tushe 
Tarihi ya nuna cewar asalin kasar Tunisiya ta samo asaline daga Abzinawa wadanda suka kafu a hankali da kadan kadan a tsakankanin wadansu kananan kauyuka da kuma wadansu kananan mabanbantan kabilu.  Mafi ya yawancin su sun gina kananan garuruwa domin gudanar da kasuwanci da fatake masu wucewa. A haka ne kauyukan abzinawan yaci gaba da karuwa sakamakon wadansu fataken na yada zango karshema sai suyi zaman su anan. Gabanin haihuwar Annabi Isah a tsakanin ƙarnuka na 8 zuwa na goma birane suka kafu a kasar ta Tunisiya.

Kasar Tunisiya ta fada hannun dauloli daban daban kamar daular Rumawa tsawon shekaru aru-aru kafin samun yancinta.

Zuwan musulunci 

A karni na Bakwai ne Larabawa suka ci kasar da yaki tare da gabatar Addinin Musulunci a kasar tare da gina wani birni wanda suke kira da Kairoun. Kairoun ne birni na larabawa musulmai na farko a kasar Tunisiya. Masarautun Musulunci da dama sun shugabanci Tunisiya. Daya daga cikin fitacciyar masarautar musulmai wadda ta jagoranci Tunisiya itace Masarautar Zirids. Zirids tana karkashin ikon masarautar Fatimiyya ce ta birnin Misra dake kasar Masar.

A haka kasar tunisiya taci gaba da zama karkashin daulolin musulunci har ya zuwa lokacin da turawan mulkin mallaka na kasar Faransa suka shiga kasar a 12 ga watan Mayu, na 1881.

Ƙasashen Afirka.